Kursus i vågen sedation i forbindelse med tandbehandling af kooperationsvanskelige børn og unge

**Tirsdag d. 10. december 2024**

**Velkommen til kursus i vågen sedation**

I medfør af § 17 i lov om autorisation af sundhedspersoner og om sundhedsfaglig virksomhed (autorisationsloven), jf. lovbekendtgørelse nr. 1350 af 17. december 2008, skal en autoriseret sundhedsperson udvise omhu og samvittighedsfuldhed under udøvelsen af sin virksomhed. Sundhedsstyrelsen har i vejledning nr. 9310 af 26. juni 2013 angivet en uddybning af, hvad omhu og samvittighedsfuldhed betyder i relation til vågen sedation af børn og unge med væsentlige kooperationsproblemer i forbindelse med tandbehandling

Et af de krav der angives i denne vejledning er:

Tandlægen som anvender vågen sedation skal have dokumenteret viden og erfaring med vågen sedation (f.eks. i form af uddannelse under medvirken af anæstesilæge og praktisk uddannelse ved erfaren kollega).

Tandlægen skal have viden om:

• indikationer og kontraindikationer,

• dosering og administrationsmåde af medicin,

• observation før, under og efter behandling, herunder observation med pulsoximetri.

Dette kursus har til formål at bibringe tandlæger den teoretiske viden om vågen sedation som Sundhedsstyrelsen stiller krav om i sin vejledning og som ikke er en del af grunduddannelsen til tandlæge. I den forbindelse betragtes brugen af lattergas til vågen sedation dækket af grunduddannelsen med undtagelse af brugen af pulsoximetri, der søges dækket gennem en beskrivelse af dette, der vil blive sendt til medlemmerne.

Tandlægen skal ud over dette eller andet tilsvarende kursus tilegne sig praktisk uddannelse ved en erfaren kollega samt have gennemgået kursus i livreddende førstehjælp – der skal opfriskes 1 gang årligt.

**Praktiske oplysninger**

|  |
| --- |
| Kurset afholdes: tirsdag d. 10. december 2024 på |

#### Målgruppen

Tandlæger der arbejder med eller ønsker at arbejde med vågen sedation

**Deltagerafgift:**

ATO-medlemmer kr. 2.800,- ekskl. moms

Ikke-medlemmer kr. 3.500,- ekskl. moms

*Afgiften er fast og inkluderer fortæring i henhold til programmet*

**Kreditering**

Dette kursus giver 5 KE-krediteringstimer

#### Tilmelding

#### Tilmeld dig via hjemmesiden

#### Sidste tilmeldingsfrist 1. november 2024. Herefter er tilmelding bindende! Ved tilmelding efter denne dato, pålægges et gebyr på 250 kr. eks moms.

Bekræftelse samt faktura udsendes efterfølgende.

**Program**

09.15 - 09.45    Ankomst, registrering og morgenmad.

09.45– 10.00 Sedation – et kontinuum

Definition og anvendelsesmuligheder generelt

*Overlæge i anæstesiologi Ole Risgaard, Odense Universitetshospital EFZK*

10.00 – 10.30 Benzodiazepiner

*Overlæge i anæstesiologi Ole Risgaard, Odense Universitetshospital EFZK*

Farmakokinetik, Indikationer, Kontraindikationer,

Administrationsform Bivirkninger, Interaktioner Intoksikationer

10.30– 10.45 Kaffepause

10.45 – 11.15   Det raske barn

*Overlæge i anæstesiologi Ole Risgaard, Odense Universitetshospital EFZK*

ASA klassifikation

Annamnese

11.15 -11.45 Sedering

*Overlæge i anæstesiologi Ole Risgaard, Odense Universitetshospital EFZK*

11.45 - 12.15     Huskeregel (SOAP ME)

Wiltons sederings skala

12.15- 13.00 Frokost

13.00 – 13.30 Overvågning

Faresignaler ABC, Pulsoxymetri, Håndgreb  
*Overlæge i anæstesiologi Ole Risgaard, Odense Universitetshospital EFZK*

13.30 - 14.30 Sådan gør vi i praksis – procedurer og erfaringer i forbindelse med vågen sedation med benzodiazepiner

*Tandlæge Susanne Buus Thomsen, Odense Kommunale Tandpleje og Katja Kirk, Randers Kommunale Tandpleje*

* Indikationer for brug af vågen sedation herunder valg af præparat
* Forberedelse til vågen sedering – hvad skal være på plads:
  + Sikkerhed
  + Risikovurdering
  + Behandlingsplan
  + Information
  + Samtykke
  + Journal
* Administration og forventet effekt, erfaringer fra hverdagen med kasuistikker
* Overvågningsprocedurer under og efter behandling
* Når hverdagen rammer os – erfaringer i forhold til akutte situationer og afvigelser i forhold til forventet virkning

14.30-14.45 Kaffepause

14.45 – 15.30 Sådan gør vi i praksis (fortsat)

**FARVEL OG TAK FOR I DAG – VÆR OPMÆRKSOM PÅ, AT DER ER TALE OM CIRKA TIDSPUNKTER – HVIS DER ER MANGE SPØRGSMÅL, SLUTTER VI SENERE!**

**Du vil efter kurset få tilsendt en test med 10 spørgsmål om dagens pensum.**